CELEX: 32007R0336
Language: mt
Date: 2007-03-28 00:00:00
Title: Regolament tal-Kummissjoni (KE) Nru 336/2007 tat- 28 ta' Marzu 2007 li jemenda l-Anness II tar-Regolament tal-Kunsill (KE) Nru 1788/2003 li jistabbilixxi taxxa fil-qasam tal-ħalib u l-prodotti mill-ħalib, fir-rigward tal-kontenut ta' referenza tax-xaħam għar-Rumanija

5.12.2008         MT              Il-Ġurnal Uffiċjali ta’ l-Unjoni Ewropea                           935

32007R0336

29.3.2007                     IL-ĠURNAL UFFIĊJALI TA’ L-UNJONI EWROPEA                            L 88/43

                 REGOLAMENT TAL-KUMMISSJONI (KE) Nru 336/2007

                                        tat-28 ta’ Marzu 2007

     li jemenda l-Anness II tar-Regolament tal-Kunsill (KE) Nru 1788/2003 li jistabbilixxi
    taxxa fil-qasam tal-ħalib u l-prodotti mill-ħalib, fir-rigward tal-kontenut ta' referenza
                                   tax-xaħam għar-Rumanija

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1788/2003 tad-29 ta' Settembru 2003
li jistabbilixxi taxxa fil-qasam tal-ħalib u tal-prodotti mill-ħalib1, u b'mod partikolari l-
Artikolu 9(5) tiegħu,

Billi:

(1)      Għall-finijiet tar-reviżjoni tal-kontenut ta' referenza tax-xaħam stipulat fl-Anness II
         tar-Regolament (KE) Nru 1788/2003, kif provdut fl-Artikolu 9(5) ta' dak ir-
         Regolament, ir-Rumanija ressqet lill-Kummissjoni rapport li jagħti dettalji tar-riżultati
         u x-xejriet tal-kontenut tax-xaħam fl-2004 għall-produzzjoni effettiva tal-ħalib, mis-
         survey uffiċjali.

(2)      Skond dan ir-rapport, u wara eżami min-naħa tas-servizzi tal-Kummissjoni, huwa
         f'loku li l-kontenut ta' referenza tax-xaħam stabbilit għar-Rumanija fl-Anness II tar-
         Regolament (KE) Nru 1788/2003 jiġi aġġustat.

(3)      Il-miżuri pprovduti f'dan ir-Regolament huma skond l-opinjoni tal-Kumitat ta’
         Ġestjoni għall-Ħalib u l-Prodotti tal-Ħalib,

1
         ĠU L 270, 21.10.2003, p.123. Ir-Regolament kif emendat l-aħħar bir-Regolament (KE) Nru 1406/2006
         (ĠU L 265, 26.9.2006, p. 8).
 ---pagebreak--- 936            MT            Il-Ġurnal Uffiċjali ta’ l-Unjoni Ewropea             5.12.2008

ADOTTAT DAN IR-REGOLAMENT:

                                          Artikolu 1

Fl-Anness II tar-Regolament (KE) Nru 1788/2003, ir-referenza "35,93" għar-Rumanija
għandha tiġi ssostitwita bir-referenza "38,5".

                                          Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f’Il-Ġurnal Uffiċjali ta' l-Unjoni Ewropea.

Għandu japplika mill-1 ta’ April 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 28 ta’ Marzu 2007.

                                             Għall-Kummissjoni
                                             Mariann FISCHER BOEL
                                             Membru tal-Kummissjoni